મ્યુનિ. કોર્પોરેશન દ્વારા ઉનાળાના આકરા તાપથી નાગરિકોને બચાવવા રૂ. ૫૦ લાખના એટલે કે અડધો કરોડના ખર્ચે ‘હીટ એક્શન પ્લાન’ તૈયાર કરાયો છે, જેમાં ગરમીથી બચવા માટેના ઉપાયો તેમાં પણ ઝૂંપડપટ્ટીમાં રહેતા લોકોના આરોગ્યની વિશેષ કાળજી રાખવાનાં વિવિધ પગલાંઓનો સમાવેશ કરાયો છે. દાણાપીઠ-ખમાસા ખાતે તંત્રનું મુખ્યાલય છે. આ મુખ્યાલયની બહાર હેલ્થ વિભાગે મોટી સાઈઝનું ઈલેક્ટ્રોનિક બોર્ડ મૂક્યું છે. આ બોર્ડ પણ હીટ એક્શન પ્લાન હેઠળ મુકાયું છે. જે છેલ્લા કેટલાય િદવસથી ઠપ છે! એક તરફ સત્તાવાળાઓ શહેરમાં ‘ઓરેન્જ એલર્ટ’ જાહેર કરે છે એટલે કે ગરમીની તીવ્રતા ૪૩ ડિગ્રીથી ઉપર રહેશે તેમ સત્તાવાર રીતે જણાવે છે અને ખુદ સત્તાવાળાઓને પોતાના નાક નીચેના ઈલેક્ટ્રોનિક બોર્ડની મરમ્મતની ફૂરસદ નથી. રોજબરોજની ગરમીના બે-બે કલાકના આંકડા સહિતની ઉપયોગી માહિતી દર્શાવતું બોર્ડ જ બંધ પડ્યું હોઈ મ્યુનિ. વર્તુળોમાં હેલ્થ વિભાગના હીટ એકશન પ્લાનની મજાક-મશ્કરી થઈ રહી છે.